— Рашэнне аб тым, што накіраванні на мэтавую падрыхтоўку змогуць атрымліваць не толькі вясковыя, але і гарадскія дзеці, вельмі пашырыць нашы магчымасці па падрыхтоўцы зацікаўленых у педагагічнай прафесіі спецыялістаў, — лічыць Т.М.Бародка. — Зараз, калі прымаеш абітурыента-мэтавіка, практычна ўжо ведаеш, што гэты малады чалавек зацікаўлены ў набыцці педагагічнай спецыяльнасці. Гэта, як правіла, невыпадковыя людзі. І павялічаныя тэрміны адпрацовак такіх невыпадковых людзей не напалохаюць менавіта таму, што яны робяць свой выбар асэнсавана. А вось выпадковых абітурыентаў такое патрабаванне можа спыніць. Яно, відаць, і лепш. Навошта ўстановам адукацыі незацікаўленыя настаўнікі і выхавальнікі?